Maskavas metropolitēns
Maskavas metropolitēns (krievu: Московский метрополитен) ir metro sistēma Krievijas galvaspilsētā Maskavā. Maskavas metro ir piektā visvairāk izmantotā metro sistēma pasaulē (aiz Tokijas, Pekinas, Seulas un Šanhajas metropolitēna). 2013. gadā ar Maskavas metro tika pārvadāti 2,5 miljardi pasažieru, vidējais dienas pasažieru skaits ir gandrīz 7 miljoni. Pirmo Maskavas metropolitēna līniju atvēra no stacijas "Sokoļņiki" (Сокольники) līdz stacijai "Kultūras parks" (Парк Культуры) 1935. gada 15. maijā. Maskavas metro ir pazīstams ar tā īpatnēji dekorētajām stacijām. Kopējais līniju garums ir 360 km, kopējais staciju skaits — 212, no kurām 44 iekļautas kultūras mantojumā. Kopējais līniju skaits Maskavas metro — 14, pie kurām pieskaitāmas arī viena vieglā metro līnija (Московский монорельс) un Maskavas centrālā riņķa līnija (Московское центральное кольцо(МЦК)) .